CELEX: 32017D0560
Language: et
Date: 2017-03-21 00:00:00
Title: Nõukogu otsus (EL) 2017/560, 21. märts 2017, Euroopa Liidu nimel ELi-Mehhiko ühiskomitees võetava seisukoha kohta seoses EÜ-Mehhiko ühisnõukogu 23. märtsi 2000. aasta otsuse nr 2/2000 III lisas (mis käsitleb mõiste „päritolustaatusega tooted“ määratlust ja halduskoostöö meetodeid) tehtavate muudatustega (teatavad tootepõhised päritolureeglid kemikaalide kohta)

25.3.2017   
               
               
                  ET
               
               
                  Euroopa Liidu Teataja
               
               
                  L 80/20
               
            NÕUKOGU OTSUS (EL) 2017/560,
      21. märts 2017,
      Euroopa Liidu nimel ELi-Mehhiko ühiskomitees võetava seisukoha kohta seoses EÜ-Mehhiko ühisnõukogu 23. märtsi 2000. aasta otsuse nr 2/2000 III lisas (mis käsitleb mõiste „päritolustaatusega tooted“ määratlust ja halduskoostöö meetodeid) tehtavate muudatustega (teatavad tootepõhised päritolureeglid kemikaalide kohta)
      EUROOPA LIIDU NÕUKOGU,
      võttes arvesse Euroopa Liidu toimimise lepingut, eriti selle artiklit 207 koostoimes artikli 218 lõikega 9,
      võttes arvesse Euroopa Komisjoni ettepanekut
      ning arvestades järgmist:
      
                  (1)
               
               
                  Vastavalt V ühisdeklaratsioonile, (1) mis on lisatud 8. detsembril 1997 Brüsselis allkirjastatud Euroopa Ühenduse ja selle liikmesriikide ning Mehhiko Ühendriikide vahelise majanduspartnerlust, poliitilist kooskõlastamist ja koostööd käsitleva lepingu (2) („leping“) alusel loodud EÜ-Mehhiko ühisnõukogu otsusele nr 2/2000, (3) peab lepinguga loodud ELi-Mehhiko ühiskomitee läbi vaatama vajaduse pikendada otsuse nr 2/2000 III lisa IIa liite märkustes 2 ja 3 („märkused 2 ja 3“) esitatud päritolureeglite kohaldamise aega 30. juunist 2003 kaugemale. See läbivaatamine puudutab otsuse 2/2000 III lisa II liites kehtestatud tootepõhiseid päritolureegleid harmoneeritud süsteemi rubriikidesse 2914 ja 2915 kuuluvate teatavate kemikaalide kohta.
               
            
                  (2)
               
               
                  ELi-Mehhiko ühiskomitee võttis 17. septembril 2010 vastu otsuse nr 1/2010, (4) millega pikendati märkustes 2 ja 3 sätestatud päritolureeglite kohaldamisaega kolmandat korda. Otsust nr 1/2010 kohaldati kuni 30. juunini 2014.
               
            
                  (3)
               
               
                  On asjakohane ajutiselt pikendada märkustes 2 ja 3 esitatud päritolureeglite kohaldamisaega 1. juulist 2014 kuni 31. detsembrini 2019 kooskõlas lepingu ajakohastamise põhimõtetega, et tagada järjepidevus tulevikus kehtestatavate tootepõhiste päritolureeglitega.
               
            
                  (4)
               
               
                  Kuna märkustes 2 ja 3 kehtestatud päritolureeglite kohaldamisele antud ajapikendus lõppes 30. juunil 2014, on asjakohane pikendada kohaldamisaega uuesti tagasiulatuvalt alates 1. juulist 2014, et mitte halvendada kehtivaid majandustingimusi.
               
            
                  (5)
               
               
                  Seega tuleks muuta otsuse nr 2/2000 III lisa II liidet, et pikendada ajutiselt märkustes 2 ja 3 esitatud päritolureeglite kohaldamisaega alates 1. juulist 2014 kuni 31. detsembrini 2019.
               
            
                  (6)
               
               
                  Tagasiulatuva kohaldamise eesmärgil tuleks päritolutõendina liikumissertifikaadi EUR.1 või arvedeklaratsiooni esitamiseks ette nähtud tähtaega pikendada kahelt aastalt kolmele aastale selliste asjakohaste kemikaalide puhul, mis toodi Euroopa Liitu ajavahemikul alates 1. juulist 2014 kuni 30. juunini 2015.
               
            
                  (7)
               
               
                  Otsuse nr 2/2000 III lisa V liide tuleks seega asendada.
               
            
                  (8)
               
               
                  Liidu seisukoht ELi-Mehhiko ühiskomitees peaks seega põhinema lisatud otsuse eelnõul,
               
            ON VASTU VÕTNUD KÄESOLEVA OTSUSE:
      Artikkel 1
      1.   Seisukoht, mis võetakse liidu nimel ELi-Mehhiko ühiskomitees seoses EÜ-Mehhiko ühisnõukogu otsuse nr 2/2000 III lisas tehtavate muudatustega, põhineb käesolevale otsusele lisatud ELi-Mehhiko ühiskomitee otsuse eelnõul.
      2.   Liidu esindajad ELi-Mehhiko ühiskomitees võivad kokku leppida lõikes 1 osutatud ELi-Mehhiko ühiskomitee otsuse eelnõu väiksemates muudatustes ilma nõukogu täiendava otsuseta.
      Artikkel 2
      ELi-Mehhiko ühiskomitee otsus seoses EÜ-Mehhiko ühisnõukogu otsuse nr 2/2000 III lisas tehtavate muudatustega avaldatakse Euroopa Liidu Teatajas.
      
         Brüssel, 21. märts 2017
         
            
               Nõukogu nimel
            
            
               eesistuja
            
            E. SCICLUNA
         
      
      
         (1)  EÜT L 245, 29.9.2000, lk 1167.
      
         (2)  EÜT L 276, 28.10.2000, lk 45.
      
         (3)  EÜ-Mehhiko ühisnõukogu 23. märtsi 2000. aasta otsus nr 2/2000 (EÜT L 157, 30.6.2000, lk 10).
      
         (4)  ELi-Mehhiko ühiskomitee 17. septembri 2010. aasta otsus nr 1/2010 ELi-Mehhiko ühisnõukogu otsuse nr 2/2000 III lisa kohta, mis käsitleb mõiste „päritolustaatusega tooted“ määratlust ja halduskoostöö meetodeid (ELT L 277, 21.10.2010, lk 30).
      
         EELNÕU
         ELi–MEHHIKO ÜHISKOMITEE OTSUS nr 1/2017,
         …,
         seoses EÜ-Mehhiko ühisnõukogu 23. märtsi 2000. aasta otsuse nr 2/2000 III lisas (mis käsitleb mõiste „päritolustaatusega tooted“ määratlust ja halduskoostöö meetodeid) tehtavate muudatustega (teatavad tootepõhised päritolureeglid kemikaalide kohta)
         ÜHISKOMITEE,
         võttes arvesse EÜ-Mehhiko ühisnõukogu 23. märtsi 2000. aasta otsust nr 2/2000 (1) ja selle III lisa, eriti III lisa artiklit 38,
         ning arvestades järgmist:
         
                     (1)
                  
                  
                     Otsuse nr 2/2000 III lisas („III lisa“) on sätestatud 8. detsembril 1997 Brüsselis allkirjastatud Euroopa Ühenduse ja selle liikmesriikide ning Mehhiko Ühendriikide vahelise majanduspartnerlust, poliitilist kooskõlastamist ja koostööd käsitleva lepingu (2) („leping“) osaliste territooriumilt pärinevate toodete päritolureeglid.
                  
               
                     (2)
                  
                  
                     Tootepõhiseid päritolureegleid, mis on esitatud III lisa II liites harmoneeritud süsteemi rubriikidesse 2914 ja 2915 klassifitseeritud toodete kohta, tuleks muuta, et alates 1. juulist 2014 kuni 31. detsembrini 2019 oleks ajutiselt võimalik kohaldada III lisa IIa liite märkustes 2 ja 3 esitatud tootespetsiifilisi päritolureegleid, samuti tuleks neid ajakohastada, et hiljutistest kaubanduslepingutest lähtuvalt oleks võimalik kohaldada ajakohaseid tootepõhiseid päritolureegleid. Selleks et vältida kehtivate majandustingimuste halvenemist, on asjakohane kohaldada uut pikendust tagasiulatuvalt alates 1. juulist 2014.
                  
               
                     (3)
                  
                  
                     III lisa V liites on igale osalisele kehtestatud ajaline piirang, kui kaua nad võivad aktsepteerida tagasiulatuvalt väljaantud liikumissertifikaati EUR.1, nagu on osutatud III lisa artikli 17 lõikes 3, ja kui kaua võib eksportija III lisa artikli 20 lõike 6 kohaselt esitada arvedeklaratsiooni importiva lepinguosalise tollile pärast toodete eksportimist.
                  
               
                     (4)
                  
                  
                     Harmoneeritud süsteemi rubriikide 2914 ja 2915 alla kuuluvate toodete puhul, mis on imporditud ELi ajavahemikus alates 1. juulist 2014 kuni 30. juunini 2015, tuleks esitamistähtaega pikendada kolmele aastale, et võtta arvesse kõnealuste toodete tootepõhiste päritolureeglite tagasiulatuvat muutmist.
                  
               
                     (5)
                  
                  
                     III lisa V liite pealkirja tuleks muuta, et viia see kooskõlla liikumissertifikaadi EUR.1 aktsepteerimise muudetud ajalise piiranguga ning III lisa artikli 17 lõikega 3 ja artikli 20 lõikega 6.
                  
               
                     (6)
                  
                  
                     III lisa tuleks seetõttu vastavalt muuta,
                  
               ON VASTU VÕTNUD JÄRGMISE OTSUSE:
         Artikkel 1
         1.   Otsuse nr 2/2000 III lisa II liidet muudetakse vastavalt käesoleva otsuse I lisale.
         2.   Otsuse nr 2/2000 III lisa V liide asendatakse käesoleva otsuse II lisas esitatuga.
         Artikkel 2
         Käesolev otsus jõustub 45. päeval pärast selle vastuvõtmise kuupäeva.
         Seda kohaldatakse alates 1. juulist 2014.
         
            …,
            
               
                  Ühiskomitee nimel
               
            
         
         
            (1)  EÜT L 157, 30.6.2000, lk 10.
         
            (2)  EÜT L 276, 28.10.2000, lk 45.
      
      
         I LISA
         Otsuse nr 2/2000 III lisa II liidet muudetakse järgmiselt:
         
                     1)
                  
                  
                     lisatakse järgmine kirje:
                     
                                 „HSi rubriik
                              
                              
                                 Tootekirjeldus
                              
                              
                                 Päritolustaatuseta materjalidega tehtavad tööd või töötlemistoimingud, mis annavad päritolustaatuse
                              
                           
                                 (1)
                              
                              
                                 (2)
                              
                              
                                 (3) või (4)
                              
                           
                                 ex 2914  (*1)
                                 
                              
                              
                                 
                                             —
                                          
                                          
                                             Diatsetoonalkohol
                                          
                                       
                                             —
                                          
                                          
                                             Metüülisobutüülketoon
                                          
                                       
                                             —
                                          
                                          
                                             Mesitüüloksiid
                                          
                                       
                              
                                 Valmistamine atsetoonist
                              
                              
                                 Valmistamisprotsess, mille käigus toimub keemiline reaktsioon (*2)
                                 
                              
                           
               
                     2)
                  
                  
                     harmoneeritud süsteemi rubriiki 2915 käsitlev kanne asendatakse järgmisega:
                     
                                 „HSi rubriik
                              
                              
                                 Tootekirjeldus
                              
                              
                                 Päritolustaatuseta materjalidega tehtavad tööd või töötlemistoimingud, mis annavad päritolustaatuse
                              
                           
                                 (1)
                              
                              
                                 (2)
                              
                              
                                 (3) või (4)
                              
                           
                                 2915  (*3)
                                 
                              
                              
                                 Küllastunud atsüklilised monokarboksüülhapped, nende anhüdriidid, halogeniidid ja peroksiidid ning vastavad peroksühapped, nende halogeen-, sulfo-, nitro- ja nitrosoderivaadid, v.a
                              
                              
                                 Tootmine mis tahes rubriiki kuuluvast materjalist. Kasutatavate rubriigi 2915  ja 2916  materjalide koguväärtus ei tohi siiski ületada 20 % toote tehasehinnast
                              
                              
                                 Valmistamine, mille puhul kõigi kasutatavate materjalide väärtus ei ületa 40 % toote tehasehinnast
                              
                           
                                 
                                             —
                                          
                                          
                                             äädikhappe anhüdriid, etüül- ja n-butüülatsetaat, vinüülatsetaat, isopropüül- ja metüülamüülatsetaat, mono-, di- ja trikloroäädikhape, ning nende soolad ja estrid
                                          
                                       
                              
                                 Tootmine mis tahes rubriiki kuuluvast materjalist. Kasutatavate rubriigi 2916  materjalide koguväärtus ei tohi siiski ületada 20 % toote tehasehinnast
                              
                              
                                 Valmistamisprotsess, mille käigus toimub keemiline reaktsioon (*4)
                                 
                              
                           
               
            (*1)  Kohaldatakse alates 1. juulist 2014 kuni 31. detsembrini 2019.
         
            (*2)  „Keemiline reaktsioon“ – protsess, sealhulgas biokeemiline protsess, mille tulemusel tekib molekulisiseste sidemete katkemise ja uute molekulisiseste sidemete moodustumise või molekulis sisalduvate aatomite paigutuse muutumise teel uue struktuuriga molekul.
         Päritolu määramisel ei tohiks võtta arvesse järgmisi protsesse:
         
                     a)
                  
                  
                     lahustamine vees või muudes lahustites;
                  
               
                     b)
                  
                  
                     lahustite, sealhulgas vee eemaldamine, või
                  
               
                     c)
                  
                  
                     kristallisatsioonivee lisamine või eemaldamine.“;
                  
               
            (*3)  Kohaldatakse alates 1. juulist 2014 kuni 31. detsembrini 2019.
         
            (*4)  „Keemiline reaktsioon“ – protsess, sealhulgas biokeemiline protsess, mille tulemusel tekib molekulisiseste sidemete katkemise ja uute molekulisiseste sidemete moodustumise või molekulis sisalduvate aatomite paigutuse muutumise teel uue struktuuriga molekul.
         Päritolu määramisel ei tohiks võtta arvesse järgmisi protsesse:
         
                     a)
                  
                  
                     lahustamine vees või muudes lahustites;
                  
               
                     b)
                  
                  
                     lahustite, sealhulgas vee eemaldamine, või
                  
               
                     c)
                  
                  
                     kristallisatsioonivee lisamine või eemaldamine.“
                  
               
      
         II LISA
         Otsuse nr 2/2000 III lisa V liidet muudetakse järgmiselt:
         „
               V liide
               AJAVAHEMIK, MILLE JOOKSUL TOLL AKTSEPTEERIB III LISA ARTIKLI 17 LÕIKE 3 KOHASELT TAGASIULATUVALT VÄLJA ANTUD LIIKUMISSERTIFIKAATI EUR.1 JA ARVEDEKLARATSIOONI ESITAMIST KOOSKÕLAS III LISA ARTIKLI 20 LÕIKEGA 6
               
                        
                           1.
                        
                        
                           Euroopa Liitu importimisel: see ajavahemik on kaks aastat alates liikumissertifikaadiga EUR.1 seotud toodete importimise ajast. II liites esitatud toodete puhul, mis kuuluvad HSi rubriikidesse ex 2914 ja 2915 ning mis on sisenenud Euroopa Liitu ajavahemikus alates 1. juulist 2014 kuni 30. juunini 2015, on see ajavahemik kolm aastat alates liikumissertifikaadiga EUR.1 seotud toodete importimise ajast.
                        
                     
                        
                           2.
                        
                        
                           Mehhikosse importimisel: see ajavahemik on üks aasta alates liikumissertifikaadiga EUR.1 seotud toodete importimise ajast.
                        
                     “